கேள்வி: வேத காலம் பற்றி தகவல் சொல்.
பதில்: வேத காலம் என்பது இந்தியாவில், ஆரியர்களின் மிகப் பழைய நூல்களான வேதங்கள் இயற்றப்பட்டு நடைமுறையில் இருந்த காலத்தை குறிக்கிறது. இது பொது ஊழி இரண்டாம் ஆயிரவாண்டையும், முதலாம் ஆயிரவாண்டையும் சேர்ந்தது என அறிஞர்கள் கூறுகின்றனர். பொ.ஊ.மு. 1500 ஆம் ஆண்டளவில் தொடங்கி பொ.ஊ.மு. 500ஆம் ஆண்டு வரை நீடித்தது.[http://www.culturalindia.net/indian-history/ancient-india/vedic-civilization.html Vedic Age][http://www.timemaps.com/civilization-the-vedic-age Civilization overview and history: The Vedic Age of Ancient India][http://www.stephen-knapp.com/vedic_culture_hinduism_a_short_introduction.htm Vedic Culture / Hinduism: A Short Introduction] இக் காலப்பகுதியோடு தொடர்புடைய பண்பாடு சில சமயங்களில் வேத நாகரிகம் எனக் குறிக்கப்படுவதும் உண்டு. இந் நாகரிகம், வடக்கு இந்தியாவையும், வடமேற்கு இந்தியாவையும் மையப்படுத்திச் செழித்து இருந்தது. இதன் முதற் கட்டத்தில் பழங்கால இந்தியாவில் பல்வேறு அரசுகள் தோன்றின. பொ.ஊ.மு. 600 ஆம் ஆண்டளவில் தொடங்கி மகத நாடு போன்ற மகாஜனபதங்கள் என சமசுக்கிருதத்தில் குறிப்பிடப்படும் சிறிய நாடுகள் உருவாகின. தொடர்ந்து பொ.ஊ.மு. 320 ஆம் ஆண்டில் மௌரியப் பேரரசு உருவானது.